(Звиждање)
(Аплауз)
Хвала вам.
(Аплауз)
Много вам хвала.
То је било звиждање.
Покушавам да изведем ово на енглеском.
Шта дебељушкасти, коврџави тип из Холандије -
зашто он звижди?
Па, заправо ја звиждим од кад сам имао око четири године.
Мој отац је стално звиждао код куће,
и ја сам мислио да је то део комуникације у мојој породици.
Па сам звиждао уз њега.
До своје 34. године сам
увек нервирао и иритирао људе својим звиждањем.
Јер, да будем искрен,
моје звиждање је нека врста поремећаја.
Звиждао сам сам, звиждао на часовима,
звиждао на бициклу, свуда сам звиждао.
Звиждао сам и на забави за Бадње вече
код фамилије у тазбини.
По мом мишљењу,
имали су неку ужасну Божићну музику.
А кад чујем музику која ми се не допада,
покушавам да је поправим.
Знате ли песму "Рудолф, ирвас црвеног носа"?
(Звиждање)
А може да звучи и овако.
(Звиждање)
Али током Божићне забаве -
уствари за вечером - то ужасно нервира.
Заова ме је неколико пута
замолила, "Молим те, престани да звиждиш".
Али нисам могао.
У једном тренутку - попио сам мало вина, морам да признам -
рекао сам: "Да постоји такмичење, пријавио бих се."
Две недеље касније
добио сам поруку "Идеш у Америку."
(Смех)
Дакле, океј, идем у Америку.
Баш бих волео, али зашто?
Наравно, одмах сам је назвао.
Тражила је преко Гугла
и нашла светско такмичење у звиждању,
наравно у Америци.
Није очекивала да ћу отићи.
Избламирао бих се.
Не знам да ли се тако каже на енглеском.
Али Холанђани овде ће разумети шта мислим.
(Смех)
Избламирао сам се.
(Аплауз)
Она је помислила: "Неће он никад отићи."
Али отишао сам.
Отишао сам у Луисбург, у Северној Каролини,
у југоисточном делу Сједињених Држава,
и ушао у свет звиждања.
Ушао сам и у светско првенство,
и победио сам 2004. године.
(Аплауз)
То је било -
То је, наравно, било много забавно.
И да бих одбранио титулу -
као што спортисти раде -
помислио сам, па хајде да се вратим 2005,
и поново сам победио.
Онда неколико година нисам могао да учествујем.
А 2008. сам се поново пријавио,
у Токију, у Јапану, и поново победио.
Десило се то да сада стојим
овде у Ротердаму, дивном граду, на великој бини
и говорим о звиждању.
Тренутно зарађујем од звиждања.
Дао сам отказ на месту медицинског брата.
(Аплауз)
И покушавам да живим свој сан -
у ствари, то никад није био мој сан, али добро звучи.
(Смех)
Океј, нисам овде једини који звижди.
Помислили сте: "Ха? Како то мислиш?"
Па ви ћете звиждати са мном.
А онда се увек деси иста ствар:
људи се згледају и мисле, "О, боже.
Зашто? Могу ли да одем?"
Не, не можете.
У ствари је веома једноставно.
Мелодија коју ћу звиждати
зове се "Fête de la Belle."
Траје око 80 минута.
Не, не, не. Траје четири минута.
Прво желим да вежбамо ваше звиждање.
Звиждаћу тон.
(Звиждање)
(Смех)
Извините. заборавио сам једну ствар.
треба да звиждите исти тон као ја.
(Смех)
Чуо сам разне тонове.
(Звиждање)
Ово баш обећава.
Замолићу тонце да пусте музику.
И кад почне, назначићу вам кад да звиждите
и видећемо шта ће се десити.
О, хаха.
Извињавам се, тонци.
(Смех)
Навикао сам на то.
Треба сам да пустим музику.
Океј, почињемо.
(Смех)
(Музика)
(Звиждање)
Океј.
(Звиждање)
Лако је, зар не?
(Звиждање)
Сад иде соло. Предлажем да сам то урадим.
(Звиждање)
(Аплауз)
Макс Вестерман: Херт Шатру, светски шампион у звиждању.
Херт Шатру: Хвала. Хвала вам.